./data/phi2331/phi019/phi2331.phi019.perseus-lat2.xml
David Magie
ubi cum comperisset Maximum contra se missum, vehementiussaeviens quadrato agmine Emonam venit, sed provincialium omnium consilium hoc fuit, ut sublatis omnibus quae victum praebere possent intra civitates se reciperent, ut Maximinus cum exercitu fameurgueretur  denique ubi primum castra in campo posuit neque quicquam commeatuum repperit, incensus contra eum exercitus suus, quod fame in Italia laboraret, in qua post Alpes recreari se posse credebat, murmurare primum coepit, deinde etiam aliqua liberedicere, haec cum vellet vindicare, multum exarsit exercitus sedodium tacitum in tempus distulit, quodloco suo statim prodidit, plerique sane dicunt ipsam Emonam vacuam et desertam inventam esse a Maximino, stulte laetante quod quasi sibi civitas tota cessisset Post hoc Aquileiam venit, quae contra eum armatis circa muros dispositis portas clausit, nec propugnatiodefuit Menophilo et Crispino consularibus viris auctoribus